CELEX: 32017D0005
Language: hr
Date: 2017-01-26 00:00:00
Title: Odluka (EU) 2017/468 Europske središnje banke оd 26. siječnja 2017. o izmjeni Odluke ESB/2010/10 o neispunjavanju statističkih izvještajnih zahtjeva (ESB/2017/5)

22.3.2017   
               
               
                  HR
               
               
                  Službeni list Europske unije
               
               
                  L 77/1
               
            ODLUKA (EU) 2017/468 EUROPSKE SREDIŠNJE BANKE
      оd 26. siječnja 2017.
      o izmjeni Odluke ESB/2010/10 o neispunjavanju statističkih izvještajnih zahtjeva (ESB/2017/5)
      UPRAVNO VIJEĆE EUROPSKE SREDIŠNJE BANKE,
      uzimajući u obzir Ugovor o funkcioniranju Europske unije,
      uzimajući u obzir Statut Europskog sustava središnjih banaka i Europske središnje banke, a posebno njegov članak 5.1. i članak 34.1.,
      uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (1), a posebno njezin članak 7.,
      uzimajući u obzir Uredbu Vijeća (EZ) br. 2532/98 od 23. studenoga 1998. o ovlastima Europske središnje banke za izricanje sankcija (2), a posebno njezin članak 6. stavak 2.,
      uzimajući u obzir Uredbu (EZ) br. 2157/1999 Europske središnje banke od 23. rujna 1999. o ovlastima Europske središnje banke za izricanje sankcija (ESB/1999/4) (3),
      budući da:
      
                  (1)
               
               
                  Postupak za prikupljanje informacija o povredama i izricanju sankcija utvrđen u Odluci ESB/2010/10 (4) pokazao se kao učinkovit alat kod obrade slučajeva neispunjavanja statističkih izvještajnih zahtjeva te bi ga stoga trebalo proširiti na slučajeve neispunjavanja koji bi se mogli pojaviti na temelju Uredbe (EU) br. 1333/2014 Europske središnje banke (ESB/2014/48) (5).
               
            
                  (2)
               
               
                  Obvezu izvještajnih jedinica u pogledu davanja odgovora na upite Europske središnje banke ili nacionalnih središnjih banaka u vezi s mogućim slučajevima neispunjavanja njihovih izvještajnih zahtjeva trebalo bi pojasniti.
               
            
                  (3)
               
               
                  Odluku ESB/2010/10 trebalo bi stoga na odgovarajući način izmijeniti,
               
            DONIJELO JE OVU ODLUKU
      Članak 1.
      Izmjene
      Odluka ESB/2010/10 mijenja se kako slijedi:
      
                  1.
               
               
                  Članak 1. mijenja se kako slijedi:
                  
                              (a)
                           
                           
                              točka 2. zamjenjuje se sljedećim:
                              
                                          „2.
                                       
                                       
                                          ‚monetarna financijska institucija (MFI)’ ima jednako značenje kako je određeno člankom 1. točkom (a) Uredbe (EU) br. 1071/2013 Europske središnje banke (ESB/2013/33;) (*1); te se u odnosu na Uredbu (EU) br. 1333/2014 Europske središnje banke (ESB/2014/48) (*2) tumači na način da uključuje sve podružnice monetarnih financijskih institucija koje se nalaze na području Unije i EFTA-e, osim ako je drugačije izričito predviđeno odredbama ove Uredbe;
                                       
                                    
                        
                              (b)
                           
                           
                              točka 6. zamjenjuje se sljedećim:
                              
                                          „6.
                                       
                                       
                                          ‚rok NSB-a’ znači datum i sat koje utvrđuje svaki pojedini NSB za primanje podataka od izvještajnih jedinica;”;
                                       
                                    
                        
                              (c)
                           
                           
                              umeće se sljedeća točka 10.:
                              
                                          „10.
                                       
                                       
                                          ‚podružnica’ znači mjesto poslovanja koje predstavlja pravno ovisni dio institucije i koje izravno obavlja sve ili neke poslove koji su dio djelatnosti institucije;”;
                                       
                                    
                        
                              (d)
                           
                           
                              umeće se sljedeća točka 11.:
                              
                                          „11.
                                       
                                       
                                          ‚podružnica u Uniji i EFTA podružnica’ znači podružnica koja se nalazi u državi članici Unije ili u državi EFTA-e i čije je sjedište u državi članici Unije ili u državi EFTA-e.”.
                                       
                                    
                        
            
                  2.
               
               
                  Članak 2. mijenja se kako slijedi:
                  
                              (a)
                           
                           
                              stavak 1. zamjenjuje se sljedećim:
                              „1.   ESB i nacionalne središnje banke prate poštuju li izvještajne jedinice minimalne standarde za ispunjavanje izvještajnih obveza u skladu s Prilogom IV. Uredbi (EU) br. 1071/2013 (ESB/2013/33), Prilogom II. Uredbi (EU) br. 1072/2013 (ESB/2013/34) (*3), Prilogom IV. Uredbi (EU) br. 1073/2013 (ESB/2013/38), Prilogom III. Uredbi (EU) br. 1074/2013 (ESB/2013/39), Prilogom III. Uredbi (EU) br. 1075/2013 (ESB/2013/40) i Prilogom IV. Uredbi (EU) br. 1333/2014 (ESB/2014/48). U slučaju nepoštovanja, ESB i nadležni NSB mogu odlučiti provesti fazu procjene i/ili pokrenuti postupak radi utvrđivanja povrede iz članka 3. stavaka 1. i 2. Nakon provođenja postupka radi utvrđivanja povrede, ESB može izreći sankcije u skladu s člankom 7. Uredbe (EZ) br. 2533/98.
                           
                        
                              (b)
                           
                           
                              dodaje se sljedeći stavak 3.:
                              „3.   Primjena ovog članka bez utjecaja je na odluke koje je nadležno tijelo donijelo u skladu s člankom 7. Uredbe (EZ) br. 2533/98.”.
                           
                        
            
                  3.
               
               
                  U članku 3. stavku 1. točka (a) zamjenjuje se sljedećim:
                  
                              „(a)
                           
                           
                              ESB ili nadležni NSB mogu, nakon utvrđivanja neispunjavanja izvještajnih zahtjeva, izdati upozorenje dotičnoj izvještajnoj jedinici, obavješćujući je o prirodi utvrđenog neispunjavanja zahtjeva i preporučiti poduzimanje korektivnih mjera kako bi se izbjeglo ponavljanje neispunjavanja zahtjeva;”.
                           
                        
            
                  4.
               
               
                  U članku 4. stavak 2. zamjenjuje se sljedećim:
                  „2.   U slučaju povreda koje se odnose na pravodobnost, težina povrede ovisi o broju radnih dana ili sati kašnjenja u odnosu na rok koji utvrđuju ESB ili NSB.”.
               
            
                  5.
               
               
                  Umeće se sljedeći članak 4.a:
                  „Članak 4.a
                  Odgovor na upite
                  Izvještajne jedinice dužne su dati odgovor na upite koji se odnose na moguće slučajeve neispunjavanja statističkih izvještajnih zahtjeva unutar vremenskog okvira koji je utvrdio ESB ili odgovarajući NSB.”.
               
            Članak 2.
      Stupanje na snagu
      Ova Odluka stupa na snagu 1. travnja 2017. Primjenjuje se od 31. ožujka 2017. kao referentnog razdoblja za dnevne izvještajne zahtjeve, od ožujka 2017. kao referentnog razdoblja za mjesečne i godišnje izvještajne zahtjeve i od prvog tromjesečja 2017. za tromjesečne izvještajne zahtjeve.
      
         Sastavljeno u Frankfurtu na Majni 26. siječnja 2017.
         
            
               Predsjednik ESB-a
            
            Mario DRAGHI
         
      
      
         (1)  SL L 318, 27.11.1998., str. 8.
      
         (2)  SL L 318, 27.11.1998., str. 4.
      
         (3)  SL L 264, 12.10.1999., str. 21.
      
         (4)  Odluka ESB/2010/10 Europske središnje banke od 19. kolovoza 2010. o neispunjavanju statističkih izvještajnih zahtjeva (SL L 226, 28.8.2010., str. 48.).
      
         (5)  Uredba (EU) br. 1333/2014 Europske središnje banke od 26. studenoga 2014. o statistici tržišta novca (ESB/2014/48) (SL L 359, 16.12.2014., str. 97.).
      
         (*1)  Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.).
      
         (*2)  Uredba (EU) br. 1333/2014 Europske središnje banke od 26. studenoga 2014. o statistici tržišta novca (ESB/2014/48) (SL L 359, 16.12.2014., str. 97.).”;
      
         (*3)  Uredba (EU) br. 1072/2013 Europske središnje banke od 24. rujna 2013. o statistici kamatnih stopa koje primjenjuju monetarne financijske institucije (ESB/2013/34) (SL L 297, 7.11.2013., str. 51.).”;